ສ​ຫລ ສືບ​ຕໍ່ການ​ຊ່ວຍ​ເຫຼືອ ເພື່ອ​ສ້າງ​ຄວາມ​​ອາດສາ​ມາດ ໃນ​ຂະ​ແໜງ​ເກັບ​ກູ້​ລະ​ເບີດ ບໍ່​ທັນ​ແຕກ
ຂໍ້ຕົກລົງສະບັບໃໝ່ນີ້້ ຈະຊ່ວຍໃຫ້ສະ​ຫະ​ລັດ ສືບຕໍ່ສະໜັບສະໜູນ ລັດຖະບານລາວ ໃນການປະກອບສ່ວນ ສ້າງແຜນຍຸດທະສາດແຫ່ງຊາດ 10 ປີ ຂອງຂະແໜງການ ​ເກັບ​ກູ້​ລະ​ເບີດ​ບໍ່​ທັນ​ແຕກ.
ທ່ານນາງຣີນາ ບິດເຕີ ເອກອັກຄະລັດຖະທູດສະຫະລັດອາເມຣິກາປະຈໍາ ສປປ ລາວ ແລະທ່ານ ຄຳແພງ ໄຊສົມແພງ ລັດຖະມົນຕີ ກະຊວງແຮງງານ ແລະສະຫວັດດີການ ສັງຄົມ ໄດ້ເຂົ້າຮ່ວມ ເປັນສັກຂີພະຍານ ການລົງນາມເຊັນບົດບັນ ທຶກຄວາມເຂົ້າໃຈ ລະຫ່ວາງຄະນະກໍາມະການຄຸ້ມ ຄອງແຫ່ງຊາດ ເພື່ອການແກ້ ໄຂບັນຫາລະເບີດຕົກ ຄ້າງຢູ່ ສປປ ລາວ (ຄຊກລ)ແລະ ບໍລິສັດທີທຣາເທັຈ (Tetratech) ເພື່ອສະໜັບສະ ໜູນແຜນງານ ການສ້າງຄວາມອາດສາມາດ ໃນການເກັບກູ້ລະເບີດບໍ່ທັນແຕກ ຢູ່ທີ່ ນະຄອນຫລວງວຽງຈັນ ໃນວັນທີ 21 ມັງກອນຜ່ານມານີ້ ໃນຖານະທີ່ເປັນສ່ວນໜຶ່ງ ຂອງການສະໜັບສະໜູນຂອງສະຫະລັດ ໃນຂະແໜງລະເບີດບໍ່ທັນແຕກ ບໍລິສັດທີ ທຣາເທັຈຈະມີບົດບາດສຳຄັນໃນການຜັນຂະຫຍາຍທຶນຊ່ວຍເຫຼືອ ຂອງປະຊາຊົນ ອາເມຣິກາ ເພື່ອສ້າງຄວາມເຂັ້ມແຂງ ໃຫ້ແກ່ການຮ່ວມມືຂອງສະຫະລັດ ກັບບັນດາ ອົງການຈັດຕັ້ງ ຂອງລັດຖະບານລາວ ກໍຄື ກຄຊລ ແລະໂຄງການເກັບກູ້ລະເບີດແຫ່ງ ຊາດ (ຄກລ) ຂໍ້ຕົກລົງສະບັບໃໝ່ນີ້້ຈະຊ່ວຍໃຫ້ສະຫະລັດອາເມຣິກາ ສືບຕໍ່ສະໜັບສະໜູນລັດຖະ ບານລາວ ໃນການປະກອບສ່ວນ ສ້າງແຜນຍຸດທະສາດແຫ່ງຊາດ 10 ປີ ຂອງຂະ ແໜງການເກັບກູ້ລະເບີດບໍ່ທັນແຕກ ທັງເປັນແຜນການ ເພື່ອກ້າວໄປສູ່ການບັນລຸເປົ້າ ໝາຍການພັດທະນາແບບຍືນຍົງ ທີ 18 (SDG 18) ຄືການລົບລ້າງ ລະເບີດບໍ່ທັນ ແຕກທີ່ເປັນສິ່ງກີດຂວາງຕໍ່ການພັດທະນາໃຫ້ ໄດ້ ພາຍໃນປີ 2030 ນອກຈາກນັ້ນ ຂໍ້ຕົກລົງສະບັບໃໝ່ນີ້ ສ້າງຂຶ້ນບົນພື້ນຖານ ຄວາມຄືບໜ້າ ທີ່ໄດ້ປະຕິບັດໃນໄລຍະ 3 ປີຜ່ານມາ ໂດຍຜ່ານການສະໜັບ ສະໜູນທຶນຈຳນວນ 90 ລ້ານໂດລາສະຫະລັດ ເພື່ອດຳເນີນການສຳຫຼວດອີງ ໃສ່ຈຸດຫຼັກຖານການຕົກຄ້າງຂອງລະເບີດບໍ່ທັນແຕກ ແລະ ເພື່ອສະໜັບສະໜູນ ການດຳເນີນງານການເກັບກູ້ຢ່າງຕໍ່ເນື່ອງ ໃນທົ່ວ ສປປ ລາວ ປັດຈຸບັນນີິ້ ການສຳຫຼວດກຳລັງດຳເນີນຢູ່ແຂວງ ສະຫັວນນະເຂດ ຊຽງຂວາງ ສາລະວັນ ເຊກອງ ຈຳປາສັກ ແລະ ອັດຕະປື ການຊ່ວຍເຫຼືອຂອງລັດຖະບານສະ ຫະລັດ ອາເມຣິກາ ສຳລັບຂະແໜງ ການເກັບກູ້ລະເບີດບໍ່ທັນແຕກໃນລາວຈະຊ່ວຍ ສະ ໜັບສະໜູນການດຳເນີນ ງານ ການເກັບກູ້ໃຫ້ກ້າວຕໍ່ໄປຂ້າງໜ້າ ການສຳຫຼວດ ທີກຳລັງເນີນຢູ່ນີ້ຈະນຳໄປສູ່ການກຳນົດ ຄວາມຕ້ອງການໃນການເກັບກູ້ໄດ້ດີຂຶ້ນ ແລະສາມາດຊ່ວຍໃຫ້ມີການສະໜອງທຶນເພີ່ມຕື່ມ ໃນການດຳເນີນການເກັບກູ້ໃນ 6 ແຂວງນີ້ ທ່ານທູດສະຫະລັດອາເມຣິກາ ຣີນາ ບິດເຕີ ກ່າວວ່າ “ພວກເຮົາມີຄວາມພາກພູມ ໃຈໃນການລົງ ທຶນໃສ່ອານາຄົດຂອງ ສປປ ລາວ ໂດຍການສະໜັບສະໜູນ ຂະ ແໜງການ ເກັບກູ້ລະເບີດບໍ່ທັນແຕກ ພວກເຮົາຈະສືບຕໍ່ ສະໜັບສະໜູນ ສປປ ລາວ ສ້າງແຜນຍຸດທະສາດເພື່ອສາມາດບັນລຸ ເປົ້າໝາຍ SDG 18 ນັ້ນ ກໍຄືການ ເກັບກູ້ ລບຕ ເຊິ່ງເປັນສິ່ງກີດຂວາງຕໍ່ການພັດທະນາໃຫ້ໄດ້ ພາຍໃນປີ 2030 ເພື່ອໃຫ້ປະຊາຊົນລາວສາມາດບັນລຸທ່າແຮງບົ່ມຊ້ອນຂອງຕົນຢ່າງເຕັມ ສ່ວນ ແລະມີອານາຄົດທີ່ສະຫງົບສຸກ, ຈະເລີນຮຸ່ງເຮືອງ ແລະ ປອດໄພ” ສະຫະລັດອາເມລິກາ ຈະຮ່ວມມືກັບ ລັດຖະບານ ແລະປະຊາຊົນ ສປປ ລາວ ສ້າງຄວາມອາດ ສາມາດໃນຂະແໜງ ລບຕ ປັບປຸງການສຶກສາ ສົ່ງເສີມສຸຂະ ພາບ ແລະໂພຊະນາການ ອໍານວຍຄວາມສະດວກການຄ້າ ແລະການລົງທຶນ ແລະ ສ້າງຄວາມເຂັ້ມແຂງໃຫ້ການສ້າງເປັນ ລັດແຫ່ງກົດໝາຍ ເຊິ່ງແມ່ນຄວາມ ມຸ້ງໝັ້ນຂອງພວກເຮົາ ທີ່ຈະເຮັດໃຫ້ ສປປ ລາວ ເຂັ້ມແຂງ ຈະເລີນຮຸ່ງເຮືອງ ແລະ ເປັນເອກະລາດ